Rikunarita-ORG/Wikinium huggingface dataset:
# Tagapanood

Tagapanood
Ang **tagapanood** (sa Ingles: *audience*) ay isang grupo ng tao na lumalahok sa isang palabas o naka-engkwentro ng gawa ng sining, literatura (kung saan ang tawag sa kanila ay "mambabasa"), teatro, musika (kung saan ang tawag sa kanila ay "tagapakinig"), larong elektroniko (kung saan ang tawag sa kanila ay "manlalaro"), o akademya sa kahit anong midyum. Ang miyembro ng tagapanood ay lumalahok sa iba't ibang paraan sa iba't ibang uri ng sining; may mga okasyon na inaanyayahan ang bukas na partisipasyon ng tagapanood at ang iba naman ay pinapayagan lang ang mapitagang pagpalakpak at kritisismo at pagtanggap.

Ang pag-aaral sa tagapanood o tagapakinig ng medya ay kinikilala nang bahagi ng kurikulum. Ang teorya sa tagapanood ay nagbibigay ng paraang iskolar na pagtanaw sa tagapanood sa pangkalahatan. Itong mga pagtanaw ang humuhubog sa ating kaalaman ukol sa kung paano ang tagapanood ay nakaaapekto at naaapektuhan sa iba't ibang porma ng sining. Ang pinakamalaking porma ng sining ay pangmasang media. Ang pelikula, larong elektroniko, programa sa radyo, *software* (at *hardware*), at iba pang format ay naaapektuhan ng tagapanood at mga pagsusuri nito at mga rekomendasyon.

Sa panahon ng madaling partisipasyon sa Internet at mamamayang pamamahayag, ang mga propesyonal na tagalikha ay nagbabahagi ng espasyo, at minsan ay atensyon, kasama ang publiko. Sinabi ng Amerikanong mamamahayag na si Jeff Jarvis, "Ibigay mo sa tao ang kontrol sa medya, at gagamitin nila ito. Kung gayon: Huwag ibigay sa tao ang kontrol sa medya, at matatalo ka. Kapag kaya nang gawin ng mamamayan ang pagkontrol, gagawin nila." Sinabi naman ni Tom Curley, presidente ng Associated Press, "Ang tagagamit ang nagdedesisyon kung ano ang magiging punto ng kompromiso nila — kung anong aplikasyon, kung anong kagamitan, kung anong oras, kung anong lugar."
# Kolehiyong Lungsod ng New York

Shepard Hall
Ang **Kolehiyong Lungsod ng New York** (Ingles: *City College of New York*, opisyal na *City College of the City University of New York*) ay isang pampublikong unibersidad na pahagi ng sistemang City University of New York (CUNY) sa Lungsod ng New York.

Matatagpuan sa Hamilton Heights kung saan matatanaw ang komunidad ng Harlem sa Manhattan, Ang 35-akre (14 ektarya) na Collegiate Gothic campus ay sumasaklaw sa Convent Avenue mula sa 130th hanggang 141th Streets. Madalas na inilalarawan bilang "ang Harvard ng uring manggagawa," ang mga nagtapos dito ay kinabibilangan ng sampung nanalo ng Nobel Prize, isang nanalo ng Fields Medal, isang nanalo ng Turing Award, tatlong nanalo ng Pulitzer Prize, at 3 Rhodes Scholar. Sa mga nagtapos na ito, ang pinakabago ay siJohn O ' Keefe (2014 Nobel Prize in Medicine).

## Mga sanggunian
# Estatwa ng Kalayaan

| Pambansang Bantayog ng Estatwa ng Kalayaan |
| --- |
| IUCN category III (natural monument or feature) |
| Estatwa ng Kalayaan |
| Location | Liberty Island, New York, Estados Unidos |
| Nearest city | Jersey City, New Jersey |
| Area | 12 acres (49,000 m²) |
| Established | Itinalaga ang estatwa noong 28 Oktubre 1886; Inilunsad bilang Pambansang Bantayog noong 15 Oktubre 1924 |
| Visitors | 4,235,595 (kabilang ang Ellis Island NM) (in 2005) |
| Governing body | Palingkuran ng Pambansang Liwasan |

Estatwa ng Kalayaan| Pandaigdigang Pamanang Pook ng UNESCO |
| --- |
| Pamantayan | Pangkalinangan: i, vi |
| Sanggunian | 307 |
| Inscription | 1984 (ika-8 sesyon) |

Ang Kalayaang Nagbibigay ng Liwanag sa Mundo (Ingles: *Liberty Enlightening the World*, Pranses: *La liberté éclairant le monde*), na mas kilala sa pangkaraniwang katawagang **Estatwa ng Kalayaan** (Ingles: *Statue of Liberty*, Pranses: *Statue de la Liberté*), ay isang malaking estatwa na iniregalo ng Pransiya sa Estados Unidos noong 1886. Nakatayo ito sa *Liberty Island* - o Pulo ng Kalayaan - (isang bahagi ng New York subalit pisikal na nasa gawing New Jersey ng Daungan ng New York). Nagsisilbi ito bilang pambati sa lahat ng mga panauhin, mga imigrante, at mga nagbabalik-bayang mga Amerikano. Itinalaga ang estatwang ito na nababalutan ng tansong patina noong 28 Oktubre 1886 upang alalahanin ang sentenyal ng Estados Unidos at bilang pagpapakita ng pagkakaibigan ng Pransiya sa Amerika. Nililok ni Frédéric Auguste Bartholdi ang estatwa at nakatanggap ng patente mula sa Estados Unidos na nagamit sa pagipon ng mga laang salapi para sa pagpapagawa sa pamamagitan ng pagbibili ng mga maliliit na estatwang kahawig. Si Alexandre Gustave Eiffel (ang dumisenyo ng Toreng Eiffel) ang nagsilbing inhinyero para sa panloob na kayarian ng estatwa. Samantalang si Eugène Viollet-le-Duc naman ang nagkaroon ng tungkulin sa pagpili ng tansong gagamitin para sa paggawa ng estatwa, siya rin ang may katungkulan sa paggamit ng pamamaraang repoussé sa pagawaing ito.

## Sanggunian

 *Ang lathalaing ito na tungkol sa **Estados Unidos** ay isang usbong. Makatutulong ka sa Wikipedia sa pagpapalawig nito.*